stanford-oval/wikipedia huggingface dataset:
พีระพงษ์ พลชนะ
ประวัติ

พีระพงษ์ พลชนะ เกิดเมื่อวันที่ 24 สิงหาคม พ.ศ. 2509 ที่อำเภอโพนสวรรค์ จังหวัดนครพนม มีพี่น้อง 4 คน จบการศึกษาระดับอนุบาลถึงประถมศึกษาปีที่ 4 จากโรงเรียนอนุบาลนครพนม, ระดับประถมศึกษาปีที่ 5 และ 6 จากโรงเรียนสุนทรวิจิตร, ระดับมัธยมศึกษาตอนต้นจากโรงเรียนปิยะมหาราชาลัยและระดับประกาศนียบัตรวิชาชีพ (ปวช.) จากโรงเรียนเทคนิคนครพนม
เริ่มสนใจงานดนตรีมาตั้งแต่อายุ 6-7 ขวบ ส่วนหนึ่งเนื่องมาจากที่คุณพ่อเคยเป็นนักดนตรีจึงได้สอนกีตาร์ให้ ต่อมาจึงได้เป็นสมาชิกวง Federal ในตำแหน่งกีตาร์ลีดขณะกำลังศึกษาระดับ ปวช.ที่โรงเรียนเทคนิคนครพนม จนจบการศึกษาจึงได้เข้าเป็นสมาชิก วงอินทนิล วงดนตรีวงแรกของค่ายอาร์เอสซาวน์  โดยเป็นมือกีตาร์ในช่วงแรกกับควบตำแหน่งเป็นนักร้องนำด้วยในภายหลัง ซึ่งได้ออกทั้งอัลบั้มและยังเล่นดนตรีจากไนท์คลับชื่อดังต่างๆ จนถึงปี พ.ศ. 2528 หลังจากวงอินทนิลถูกยุบวง เขากับสมาชิกวงเดิมคือ อ๊อด ทวี ศรีประดิษฐ์, ป๋อง เรวัตร สระแก้ว และ อุ๋น ธีระศักดิ์ วดีศิริศักดิ์ ได้ร่วมกับ พร อัมพร ชาวเวียง อดีตสมาชิกวงแฟนนาติกและสเตริโอกับ อี๊ด สุชาติ จันทร์ต้น ได้จัดตั้ง "วงเรนโบว์" ขึ้นโดยสังกัดค่ายเดิม มีผลงานชุดแรกคือ ช้ำเพราะรัก (2528) และโด่งดังยิ่งขึ้นในชุดที่สองคือ ความในใจ (2529) โดยมีเพลงความในใจ, เลิกง้อ, อย่าหวั่นใจ, เออ ก็ใช่ ฯลฯ จากนั้นจึงมีอัลบั้มออกมามากมาย เช่น ด้วยดวงใจ (2530), ด้วยแรงรัก (2530), รอบใหม่ (2531), เพื่อนคนเก่า (2533), ลัดฟ้ามากับรุ้ง (2533), เมื่อความรักเดินทาง (2535) ฯลฯ ภายหลังเขาได้มีอัลบั้มเพลงสตริงเก่ามาร้องใหม่ ในชุด ข้ามเวลา (2535), เรนโบว์นัส (2535)และ เรนโบว์คอรัส (2536) โดยนำเพลงที่เคยโด่งดังในอดีตจากวงชาตรี, แกรนด์เอ็กซ์, อรรถพล ประเสริฐยิ่ง, สุชาติ ชวางกูร, ดนุพล แก้วกาญจน์ ฯลฯ มาร้องใหม่ ได้แก่  รักฉันนั้นเพื่อเธอ, อธิษฐานรัก, ยากยิ่งนัก, ที่สุดของหัวใจ, รักในซีเมเจอร์, ลมหายใจของความคิดถึง, รักครั้งแรก, แสนรัก, ดั่งเม็ดทราย, เหมันต์ที่ผ่านพ้นไป ฯลฯ ต่อมาในปี พ.ศ. 2537 ได้ออกอัลบั้ม เรนโบว์'นัส โดยนำเพลงลูกกรุงกับสุนทราภรณ์มาร้องใหม่ จากนั้นจึงได้ออกอัลบั้ม เรนโบว์คอรัส หัวใจสลาย ในปี พ.ศ. 2538  โดยเขาได้ร้องเพลงเก่ามาทำใหม่ร่วมกับคณะประสานเสียง ซิตี้ คอรัส อีกทั้งร้องเพลงประกอบละคร ช่อง 7 หลายเรื่อง อาทิเช่น สกาวเดือน, ขมิ้นกับปูน, มณีร้าว, คู่กรรม (ร้องคู่กับ กวาง กมลชนก โกมลฐิติ), กนกลายโบตั๋น, น้ำเซาะทราย ฯลฯ ซึ่งได้ถูกรวบรวมในชุด เรนโบว์พิเศษ ระคนละคร เมื่อปี พ.ศ. 2534
นอกจากนี้เขาได้เป็นหนึ่งในนักร้องกลุ่มรวมดาว, รวมดาว 2 และ นพเก้า โดยร้องเพลง จูบเย้ยจันทร์ คู่กับ โอ๋ ทวินันท์ คงคราญ ในอัลบั้ม รวมดาว เมื่อปี พ.ศ. 2527  กับ เพลง หวานรัก ในอัลบั้ม รวมดาว 2 เมื่อปี พ.ศ. 2528 คู่กับ บุ๋ม จุฑามาศ อิสสรานุกฤต จากวงปุยฝ้าย อีกทั้งได้เล่นละครทางช่อง 7 ในปี พ.ศ. 2530 เรื่อง สกาวเดือน ที่มี อภิชาติ หาลำเจียก และมนฤดี ยมาภัย แสดงนำ ซึ่งเขาได้ร้องเพลงประกอบละครเรื่องนี้อีกด้วย
ชีวิตส่วนตัว สมรสกับ แอนนา พลชนะ ลูกครึ่งไทย-ลาว-ฝรั่งเศส มีบุตรและบุตรี 3 คน แรกเริ่มอาศัยอยู่ในประเทศฝรั่งเศสเป็นเวลานับสิบปีก่อนจะเดินทางกลับมาอาศัยที่ประเทศไทยพร้อมครอบครัวเป็นการถาวร
ผลงานเพลง

ช้ำเพื่อรัก (2528)
ความในใจ (2529)
ด้วยดวงใจ (2530)
ด้วยแรงรัก (2530)
รอบใหม่ (2531)
เพื่อนคนเก่า (2532)
ลัดฟ้ามากับรุ้ง (2533)
เรนโบว์พิเศษ ระคนละคร (2534)
เมื่อความรักเดินทาง (2535)
ข้ามเวลา (2535)
เรนโบว์นัส (2537)
เรนโบว์คอรัส หัวใจสลาย (2538)
อัลบั้มเดี่ยว

ต้อม ขนานเอก เพลงสามัญประจำบ้าน (10 มกราคม 2539)
อดีตรัก (9 เมษายน 2540)
Big Bonus ต้อม เรนโบว์ (2541)
ยังงี้ต้องรักแล้ว (ตื้ด ตื้ด) (2543)
ลูกทุ่งพันล้าน ต้อม เรนโบว์ (มกราคม 2544)
RS Karaoke ต้อม เรนโบว์ (2544)
อมตะสุนทราภรณ์ (29 มิถุนายน 2544)
กังวานทุ่ง (ตุลาคม 2556)
วันวานยังหวานอยู่ (พฤศจิกายน 2556)
Time Machine - ต้อม เรนโบว์ (กรกฎาคม 2557)
ผลงานร่วมกับศิลปินอื่น

รวมดาว (2527)
รวมดาว 2 (2528)
เมตตาธรรม (ตุลาคม 2528) - จัดทำขึ้นเพื่อเป็นกองทุนเพื่อเด็กไทย
พบดาว 2 (2528)
นพเก้า (2528)
นพเก้า 2 (เมษายน 2529)
นพเก้า 3 (มิถุนายน 2530)
ตราบนิรันดร์ 1 (2531)
ตราบนิรันดร์ 2 (2531)
ตราบนิรันดร์ 3 (2531)
อาร์เอส อันปลั๊ก ดนตรีนอกเวลา (เมษายน 2537)
เพลงรักคู่ใจ (2542)
คู่รักรวมดาว (มกราคม 2543)
พุทธานุภาพ (2545)
อัลบั้มรวมเพลง

แด่ทุกคู่รัก (2530)
คุณขอมา 5 (2531)
รำลึกรวมดาว (2531-2536)
Song Boom ข้าวหลามตัด (พฤศจิกายน 2533)
Song Boom โพแดง (พฤศจิกายน 2533)
Song Boom ดอกจิก (พฤศจิกายน 2533)
รวมเพลงฮิต และเพลงจากละคร คู่กรรม (เมษายน 2533)
10 เพลงละครดัง ชุด อลังการ (มิถุนายน 2534)
แม่บทเพลงไทย (2534)
หนึ่ง : รัก (ธันวาคม 2535)
สอง : ใจ (ธันวาคม 2535)
สาม : ใส (ธันวาคม 2535)
สี่ : ซึ้ง (ธันวาคม 2535)
ย้ำเตือน นพเก้า (2536-2538)
รวมเพลงละคร น้ำเชาะทราย (เมษายน 2536)
รวมเพลงละคร น้ำใสใจจริง (เมษายน 2537)
รวมเพลงละคร เหมือนคนละฟากฟ้า (มกราคม 2538)
รวมเพลงละคร ขอหมอนใบนั้นที่เธอฝันยามหนุน (2538)
รวมเพลงละคร ไฟต่างสี (2538)
บันทึกรวมดาว 1-2 (2538)
The best of รวมดาว 1-2 (2539)
Duo songs รำลึกรวมดาว (2539)
Duo songs นพเก้า (2539)
The Best Of RS UNPLUGGED ดนตรีนอกเวลา (2539)
รวมเพลงละคร ปีหนึ่งเพื่อนกันและวันอัศจรรย์ของผม (มกราคม 2539)
Save Hits นพเก้า (2540)
Save hits รวมดาว 1-2 (2540)
Save hits รำลึกรวมดาว (2540)
Big bonus รำลึกรวมดาว (2541)
The best of รำลึกรวมดาว (2539)
สุดยอดเพลงคู่ รวมดาว (มกราคม 2544)
The best of นพเก้า (2544)
Drama-o-ke (มิถุนายน 2545)
ลูกทุ่งทหารไทย (2546)
25 Best of รวมดาว (กุมภาพันธ์ 2549)
Exclusive Hits รวมดาว (มิถุนายน 2551)
Time Machine Project รวมดาว (พฤศจิกายน 2552)
Time Machine Project - เพลงรักตลอดกาล (สิงหาคม 2552)
Time Machine Project - อมตะเพลงหวาน (สิงหาคม 2552)
Time Machine Project - เพลงรักตราบนิรันดร์ (สิงหาคม 2552)
Time Machine Project - อมตะเพลงรัก (สิงหาคม 2552)
Time Machine Project นพเก้า - มรดกไทย (พฤศจิกายน 2552)
RS Best Collection ต้อม - ปุ้ย เพลงรักเพลงคู่ (สิงหาคม 2554)
Best Collection รวมดาว (สิงหาคม 2554)
Good Old Day 2 (เมษายน 2555)
Number 1 Hitz รวมดาว & นพเก้า (พฤษภาคม 2555)
อมตะเพลงรัก (กันยายน 2555)
เพลงหวานกังวานกรุง (กุมภาพันธ์ 2556)
รวมดาว Good Old Day (กันยายน 2556)
RS Best Classic รักเธอเป็นวันสุดท้าย (มิถุนายน 2556)
Classic รวมดาว (มิถุนายน 2556)
หวานสะท้านกรุง (พฤศจิกายน 2556)
RS.Number 1 Hitz อมตะเพลงคู่ (ธันวาคม 2556)
love Classic อยากให้รู้ใจ (ตุลาคม 2556)
คิดถึงสุนทราภรณ์ (มีนาคม 2557)
The Legends 2 (กันยายน 2558)
เพลงประกอบละคร

เพลง "สกาวเดือน" ประกอบละคร สกาวเดือน (2530)
เพลง "คู่กรรม" ประกอบละคร คู่กรรม (2533)
เพลง "ขมิ้นกับปูน" ประกอบละคร ขมิ้นกับปูน (2533)
เพลง "ดวงตาสวรรค์" ประกอบละคร ดวงตาสวรรค์ (2533)
เพลง "กนกลายโบตั้น" ประกอบละคร กนกลายโบตั้น (2533)
เพลง "บัวแล้งน้ำ" ประกอบละคร บัวแล้งน้ำ (2533)
เพลง "มณีร้าว" ประกอบละคร มณีร้าว (2533)
เพลง "ชีวิตใหม่" ประกอบละคร หงส์ทอง (2533)
เพลง "เหตุเกิดที่ สน" ประกอบละคร เหตุเกิดที่ สน (2533)
เพลง "พิษสวาท" ประกอบละคร พิษสวาท (2534)
เพลง "น้ำเซาะทราย" ประกอบละคร น้ำเซาะทราย (2536)
เพลง "ฝันร้าย" ประกอบละคร มัจจุราชสีน้ำผึ้ง (2536)
เพลง "พิษพยาบาท" ประกอบละคร พิษพยาบาท (2538)
เพลง "พรหมไม่ได้ลิขิต" ประกอบละคร พรหมไม่ได้ลิขิต (2538)
เพลง "ความรักไม่มีวันละลาย" ประกอบละคร สายโลหิต ร้องคู่กับ จิณณา เชิญพิพัฒนสกุล (2538)
ศิลปินรับเชิญในอัลบั้ม

เป็นนักเรียบเรียงเสียงประสานในอัลบั้ม สายใยรัก ของ เพ็ญโพยม เรืองโรจน์ (2529)
เป็นนักร้องประสานเสียงในอัลบั้ม รักดั่งทะเล ของ เพ็ญโพยม เรืองโรจน์ (2530)
เป็นนักร้องรับเชิญในเพลง ฉันผิดเอง ในอัลบั้ม เพียงใครสักคน ของ ยุทธนา กลีบเมฆ (2530)
ผลงานเพลงที่กล่าวถึงศิลปินท่านอื่น ๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ต้อม เรนโบว์)
หนังสือ

THE GUITAR รวมเทปเพลงดัง ชุด 3
คอนเสิร์ต

คอนเสิร์ต ไฟ (มิถุนายน 2532) รับเชิญ
รายการ 7 สีคอนเสิร์ต ปีใหม่ 2534 (29 ธันวาคม 2533)
คอนเสิร์ต 7 สีคอนเสิร์ต ปีใหม่ 2535 (ธันวาคม 2534)
คอนเสิร์ต ลอยกระทงโต้รุ่ง (9 พฤศจิกายน 2535)
คอนเสิร์ต ประสานใจสู้ภัยเอดส์ (1 ธันวาคม 2536 - 19 กุมภาพันธ์ 2537)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)
มหกรรมคอนเสิร์ต ลอยกระทง (17 พฤศจิกายน 2537)
คอนเสิร์ต The Memory Night Concert ครั้งที่ 2 (6 กุมภาพันธ์ 2553)
คอนเสิร์ต ด้วยรักและภักดี (1 ธันวาคม 2556)
คอนเสิร์ต The Memory ความรัก ความทรงจำ ความคิดถึง (18 มกราคม 2557)
คอนเสิร์ต Rainbow The Grand Charity Concert 2014 (28 พฤศจิกายน 2557)
คอนเสิร์ต Rock'n Roll Bangsaen Countdown 2016 (30 ธันวาคม 2558)
คอนเสิร์ต หนึ่งในดวงใจ (28 กุมภาพันธ์ 2559)
คอนเสิร์ต เพลงไทยไพเราะที่สุดในโลก ครั้งที่ 5 (30 ตุลาคม 2559)
คอนเสิร์ต รวมน้ำใจช่วย ดอน สอนระเบียบ (18 พฤษภาคม 2560)
คอนเสิร์ต Remember Me เสียงเรียกจากเพลงรัก (3 มีนาคม 2561)
คอนเสิร์ต การกุศล สมทบทุนการศึกษา ต้นกล้าแห่งความหวัง (17 มีนาคม 2562)
คอนเสิร์ต รวมดาว 18 กะรัต The Concert (27 เมษายน 2562)
คอนเสิร์ต รวมพลัง สานฝัน สร้างกีฟัาสู่ความเป็นเลศ (24 พฤษภาคม 2562)
คอนเสิร์ต รักเพลง รักแผ่นดิน 12 (20 สิงหาคม 2562)
คอนเสิร์ต ย้อนวันวานเพลงรักในดวงใจ (23 กันยายน 2566)
คอนเสิร์ต การกุศล Charity Concert รวมพลัง สร้างฝัน พัฒนากีฟัา สู่ความเป็นเลิศ (3 พฤศจิกายน 2566)
คอนเสิร์ต คิดถึง รณชัย ถมยาปริวัฒน์ IN A MEMORY OF AOD KEEREEBOON (16 พฤศจิกายน 2567)
คอนเสิร์ต RETRO MUSIC FESTIVAL The Galaxy of Retro (16-17 พฤศจิกายน 2567)
ผลงานละคร

สกาวเดือน (2530) ช่อง 7
ความรักของเท่าทุน (2531) ช่อง 7
เหตุกราดยิงที่จังหวัดนครราชสีมา พ.ศ. 2563

| เหตุกราดยิงที่จังหวัดนครราชสีมา พ> ศ. 2563 |
| --- | --- |
thสถานที่ตั้งของ พัน.สพ.กระสุน 22 บชร.2 ค่ายสุรธรรมพิทักษ์ (1), วัดป่าศรัทธารวม (2) และเทอร์มินอล 21 โคราช (3)
สถานที่: จังหวัดนครราชสีมา ประเทศไทย
วันที่: 8–9 กุมภาพันธ์ พ.ศ. 2563
ประเภท: การสังหารหมู่, การกราดยิงหมู่
อาวุธ:  ปืนเล็กยาว แบบ 11  ปืนกลเอ็ม 60 
ตาย: 31 ราย (รวมผู้ก่อเหตุ)
เจ็บ: 58 ราย
ผู้ก่อเหตุ: จ่าสิบเอก จักรพันธ์ ถมมา
เหตุจูงใจ: คับแค้นผู้บังคับบัญชาที่ถูกเอาเปรียบเรื่องบ้านพักสวัสดิการ
เมื่อวันที่ 8 กุมภาพันธ์ พ.ศ. 2563 เกิดเหตุกราดยิงที่จังหวัดนครราชสีมา ซึ่ง จ่าสิบเอก จักรพันธ์ ถมมา ใช้ปืนยิงผู้บังคับบัญชาและญาติถึงแก่ความตาย แล้วหลบหนีเข้ามาในตัวเมือง กราดยิงผู้คนตามรายทาง ก่อนเข้าไปซ่อนตัวหลบอยู่ในห้างสรรพสินค้าเทอร์มินอล 21 โคราช จับบุคคลในห้างเป็นตัวประกัน และถ่ายทอดสดตนเองขณะก่อเหตุลงเฟซบุ๊กของตน จนถูกเจ้าหน้าที่วิสามัญฆาตกรรมในเช้าวันถัดมา สรุปมีผู้เสียชีวิต 31 คน(รวมผู้ก่อเหตุ) บาดเจ็บ 58 คน ในจำนวนนี้บาดเจ็บสาหัส 5 คน เหตุการณ์นี้ถือว่าเป็นเหตุกราดยิงที่เลวร้ายที่สุดครั้งหนึ่งในประวัติศาสตร์ไทย
ผู้ก่อเหตุ

จ.ส.อ. จักรพันธ์ ถมมา เกิดวันที่ 4 เมษายน พ.ศ. 2531 (อายุ 31 ปี) เป็นชาวตำบลหนองสังข์ อำเภอแก้งคร้อ จังหวัดชัยภูมิ สำเร็จการศึกษาระดับชั้นมัธยมศึกษาปีที่ 6 จากโรงเรียนชัยภูมิภักดีชุมพล จบการศึกษาวิชาที่ โรงเรียนนายสิบทหารบก เป็นทหารสังกัดกองพันสรรพาวุธกระสุนที่ 22 กองบัญชาการช่วยรบที่ 2 ค่ายสุรธรรมพิทักษ์ ตำบลไชยมงคล มีความชำนาญในการยิงปืนระยะไกล
การกราดยิง > ภูมิหลัง

จ.ส.อ. จักรพันธ์ ได้ซื้อบ้านในโครงการสวัสดิการทหารที่ตำบลโคกกรวด จำนวน 1,500,000 บาท และได้ให้นางอนงค์ มิตรจันทร์ ดำเนินการเรื่องเอกสารและการจัดตกแต่งภายในบ้านให้ จนมีเงินส่วนเกินที่เหลือ 50,000 บาท นางอนงค์จึงส่งเงินส่วนนี้ให้นายพิทยาซึ่งเป็นนายหน้า จ.ส.อ. จักรพันธ์ จึงได้ขอเงินส่วนนี้คืน
พ.อ. อนันต์ฐโรจน์ กระแสร์ ซึ่งเป็นผู้บังคับบัญชา เป็นคนกลาง มีการนัดนางอนงค์มาชี้แจงข้อเท็จจริง รวมถึงนายพิทยา นายหน้า เมื่อมีการพูดคุยกัน นายหน้าเสนอขอจ่ายเงินชดใช้ให้ แต่ไม่มีเงิน เพราะใช้เงินหมดไปแล้ว จึงขอกู้ยืมเงินจากนางอนงค์ แต่เป็นการตกลงจำนวนเงินที่ไม่ลงตัว เพราะก่อนหน้านี้ จ่าสิบเอก จักรพันธ์ เข้าใจว่าตัวเองจะได้เงินคืน 400,000 บาท
การกราดยิง > บ้านพักผู้บังคับบัญชา ค่ายสุรธรรมพิทักษ์และวัดป่าศรัทธารวม

วันที่ 8 กุมภาพันธ์ 2563 เวลาประมาณ 15:30 น. จ.ส.อ. จักรพันธ์ ใช้ปืนยิงผู้บังคับบัญชา คือ พ.อ. อนันต์ฐโรจน์ กระแสร์ อายุ 48 ปี ผู้บังคับกองพันสรรพาวุธกระสุนที่ 22 กองบัญชาการช่วยรบที่ 2 และนางอนงค์ มิตรจันทร์ อายุ 65 ปี แม่ยายของ พ.อ. อนันต์ฐโรจน์ ถึงแก่ความตายที่บ้านพักในตำบลหนองจะบก อำเภอเมืองนครราชสีมา จังหวัดนครราชสีมา ขณะที่นายหน้าวิ่งหนีไป จึงถูกไล่ยิงเข้าข้างหลังแต่ไม่เสียชีวิต
จากนั้น จ.ส.อ. จักรพันธ์ ไปชิงอาวุธสงครามออกมาจากคลังอาวุธกองพันสรรพาวุธกระสุนที่ 22 กองบัญชาการช่วยรบที่ 2 ค่ายสุรธรรมพิทักษ์ ตำบลไชยมงคล โดยยิงทหารเวรกองรักษาการณ์ และทหารดูแลคลังอาวุธ มีพลทหารบาดเจ็บ 1 นายเสียชีวิตอีก 1 นาย ต่อมา จ.ส.อ. จักรพันธ์ ขับรถฮัมวีหลบหนีออกไปทางด้านหลังค่าย มุ่งไปทางวัดป่าศรัทธารวม ตำบลหัวทะเล เพราะทราบว่าภรรยาของผู้บังคับบัญชาออกไปทำบุญที่วัดป่าศรัทธารวม ได้กราดยิงผู้คนตามรายทางถึงแก่ความตายรวม 9 คน คนร้ายกราดยิงกระสุนนับร้อยนัด โดยยิงคนในรถเสียชีวิตและบาดเจ็บ ยังยิงเด็กนักเรียนที่ขับขี่รถจักรยานยนต์และยังเดินไปยิงซ้ำอีก จากนั้นมีตำรวจมา 2 นายไม่ทันลงจากรถก็ถูกยิงจนพรุนเสียชีวิต แต่ปรากฏว่า ได้ทราบว่า ภรรยาของผู้บังคับบัญชาไปกินข้าวที่เทอร์มินอล 21 โคราช
การกราดยิง > เทอร์มินอล 21 โคราช

จ.ส.อ. จักรพันธ์ ขับรถเข้าไปในตัวเมืองจังหวัดนครราชสีมา มุ่งไปที่ห้างสรรพสินค้าเทอร์มินอล 21 โคราช ซึ่งอยู่ที่ตำบลในเมือง อำเภอเมืองนครราชสีมา โดยกราดยิงผู้คนตามรายทาง และจับผู้คนในห้างเป็นตัวประกัน ทั้งยิงถังแก๊ส ทำให้เกิดระเบิดและเพลิงลุกไหม้ในห้าง  จ.ส.อ. จักรพันธ์ ยังถ่ายทอดสดตนเองขณะก่อเหตุลงเฟซบุ๊กของตน
ไทยรัฐ รายงานโดยอ้างถ้อยคำของบุคคลในห้างที่ติดต่อออกมาหาญาติภายนอกว่า ตัวประกันในห้างมี 16 คน
ผู้บาดเจ็บและเสียชีวิต

โรงพยาบาลมหาราชนครราชสีมาแถลงในวันที่ 8 กุมภาพันธ์ พ.ศ. 2563 เวลา 23:50 น. ว่ามีผู้เสียชีวิต 20 คน ศพทั้งหมดอยู่ที่โรงพยาบาลแห่งนี้ แบ่งเป็นผู้เสียชีวิตทันทีในที่เกิดเหตุ 16 คน เสียชีวิตที่โรงพยาบาลแห่งนี้ 3 คน และเสียชีวิตที่โรงพยาบาลกรุงเทพราชสีมา 1 คน ส่วนผู้บาดเจ็บมี 32 คน ในจำนวนนี้ 10 คนอาการหนัก และมีตำรวจ 2 คนถูกยิงที่หลังและขา
รุ่งขึ้น เวลา 04:25 น. สถานีโทรทัศน์ไทยพีบีเอสรายงานว่า มีตำรวจอรินทราชอีก 2 รายเสียชีวิตจากการปะทะ
วันเดียวกัน เวลา 09:14 น. มีรายงานว่า จ.ส.อ. จักรพันธ์ ผู้ก่อเหตุ ถูกเจ้าหน้าที่วิสามัญฆาตกรรม ในบริเวณชั้นใต้ดิน โซนเอ ของห้าง
สรุป มีผู้เสียชีวิต 31 คน (รวมผู้ก่อเหตุ) และมีผู้บาดเจ็บ 58 คนพื้นที่ที่มีผู้เสียชีวิตมากถึง 4 ตำบลใน อำเภอเมืองนครราชสีมา
ผู้บาดเจ็บและเสียชีวิต > รายชื่อผู้เสียชีวิต > พลเรือน

นางสาวกรรณิการ์ การบรรจง อายุ 25​ ปี
นายจักรพันธ์ ชิพิมาย อายุ 44 ปี
นายจิรวัฒน์ รัดกลาง อายุ 41 ปี
นางจุฑารัตน์ ลิมป์สิริวรรณ อายุ 50 ปี
นางชญาภา แสงครบุรี อายุ 62 ปี
นายทัศนะ หริรักษ์ อายุ 35 ปี
นายวันชัย เวชวรรณ์ อายุ 41 ปี
นายสมเกียรติ วิชชุปัญญาพาณิชย์  อายุ 40 ปี
นายสุริยะ ลิมป์รัชตามร อายุ 44 ปี
นางอนงค์ มิตรจันทร์ อายุ 62 ปี
นายศรัณยพงศ์ พงธ์ชะอุ่มดี อายุ 55 ปี
นางนริศรา โชติกลาง อายุ 52 ปี
เด็กชายรัชชานนท์ กาญจนเมธี อายุ 13 ปี
นางสาวอารียา กลีบเมฆ อายุ 40 ปี
นางพัชรา จันทร์เพ็ง อายุ 54 ปี
นายเอกกวิน ยืนทน อายุ 18 ปี
นายอำนาจ บุญเกื้อ อายุ 49 ปี
นายพีรพัฒน์ พละสาร อายุ 25 ปี
นางสาวอภิษณาภา ขันผักแว่น อายุ 45 ปี
นางสาวปภัชญา นวลรักษา อายุ 20 ปี
นายอธิวัฒน์ ​พรมสุข อายุ 25 ปี
เด็กชายปรมะ ลิมป์รัชตามร อายุ 2​ ปี
นายวัชรพล พาณิชย์ อายุ 41 ปี
นายอุทัย ขันอาสา อายุ 38 ปี
ผู้บาดเจ็บและเสียชีวิต > รายชื่อผู้เสียชีวิต > ข้าราชการทหารและตำรวจ

พล.ต.ท.ตระกูล ทาอาษา
พ.ต.ท.    ชัชวาลย์ แท่งทอง
พ.ต.ท.    เพชรรัตน์ กำจัดภัย
สิบเอก เมธา เลิศศิริ
พ.อ. อนันต์ฐโรจน์ กระแสร์
ร.อ. ศิริวิวัฒน์ แสงประสิทธิ์
จ.ส.อ. จักรพันธ์ ถมมา (ผู้ก่อเหตุ)
ผลที่ตามมา > การนำออกจากเฟซบุ๊ก

เฟซบุ๊ก ได้ถอดบัญชีเฟซบุ๊กของผู้ต้องสงสัยว่าเป็นคนร้าย อันเนื่องจากโพสต์ข้อความและวิดีโอสดที่มีเนื้อหารุนแรง ซึ่งขัดหลักกับนโยบายของเฟซบุ๊ก นอกจากนั้นกระทรวงดิจิทัลเพื่อเศรษฐกิจและสังคมได้​ขอให้เฟซบุ๊กตรวจสอบและนำภาพการเสียชีวิต รวมถึงคลิปการปฏิบัติงานของเจ้าหน้าที่ ออกจากระบบ
ผลที่ตามมา > การทำงานของสื่อมวลชน

จากเหตุการณ์นี้ สังคมตั้งคำถามถึงการทำงานของสื่อมวลชน เรื่องมีส่วนการขัดขวางการทำงานของเจ้าหน้าที่ตำรวจ รวมถึงความเหมาะสมของเนื้อหาที่ถูกเผยแพร่ มีกระแสในโลกโซเชียลตำหนิสื่อมวลชนจำนวน 3 ช่อง คือช่องวัน, ไทยรัฐทีวี และอมรินทร์ทีวี เนื่องจากบอกรายละเอียดที่ตั้ง แนวการทำงานของเจ้าหน้าที่ สัมภาษณ์และบอกพิกัดของผู้ที่ติดอยู่ในเทอร์มินอล 21 โคราช และสัมภาษณ์สดพ่อของผู้เสียชีวิต ที่สร้างความหดหู่แก่ผู้ชม แม้ กสทช. ออกคำสั่งไปยังสถานีทุกช่องให้งดการนำเสนอภาพข่าว การรายงานสด ที่จะส่งผลกระทบต่อการทำงานของเจ้าหน้าที่ที่ปฏิบัติการในเหตุการณ์ ก็ยังพบบางสถานีไม่ได้ปฏิบัติตามคำสั่งอย่างเคร่งครัด อย่างไรก็ตาม ช่องดังกล่าวกลับได้รับผลตอบรับทางด้านเรตติ้งที่สูงมาก
กัมปนาท ตันสิถบุตรกุล จิตแพทย์ ให้ความเห็นเรื่อง การวิเคราะห์สถานการณ์ หรือ วิเคราะห์พฤติกรรมของผู้ก่อเหตุ ว่า "บางครั้งก็นำผู้ที่ไม่ได้เป็นผู้เชี่ยวชาญมาวิเคราะห์ เป็นการขายข่าวไปวัน ๆ คงไม่เกิดประโยชน์อะไรแถมจะเกิดผลเสียให้กับสังคมอีกมากมาย"
ในวันที่ 26 กุมภาพันธ์ พ.ศ. 2563 กสทช. ได้สั่งปรับสื่อมวลชนที่ขัดขวางการทำงานของเจ้าหน้าที่ตำรวจทั้ง 3 ช่อง โดยแบ่งเป็นช่องวัน ถูกปรับ 250,000 บาท เนื่องจากเป็นการทำผิดครั้งแรก ส่วนไทยรัฐทีวีและอมรินทร์ทีวี ถูกปรับเป็นโทษสูงสุด คือช่องละ 500,000 บาท เนื่องจากเคยได้รับโทษในเรื่องการนำเสนอเนื้อหาที่ไม่เหมาะสม พร้อมทั้งมีการนำเสนอข่าววิธีการกราดยิงซ้ำอีกครั้งในรูปแบบแอนิเมชันซึ่งไม่ใช่การออกข่าวที่แท้จริง
ผลที่ตามมา > การทำงานของกองทัพและรัฐบาล

ประเสริฐ จันทรรวงทอง ส.ส. นครราชสีมา พรรคเพื่อไทย ตั้งกระทู้สดถามนายกรัฐมนตรีและรัฐมนตรีว่าการกระทรวงกลาโหม ถึงความล่าช้าในการระงับเหตุ และเหตุผลที่ไม่ประกาศสถานการณ์ฉุกเฉินเพื่อควบคุมสถานการณ์ โดยไล่เรียงเหตุการณ์ว่า คนร้ายอยู่ในค่ายสุรธรรมพิทักษ์ นาน 50 นาที ก่อนเดินทางไปก่อเหตุ ใกล้วัดป่าศรัทธารวม อีก 50 นาที จากนั้นใช้เวลาเดินทางอีก 30 นาที ไปห้างเทอร์มินอล 21 โดย พล.อ. ชัยชาญ ช้างมงคล รัฐมนตรีช่วยว่าการกระทรวงกลาโหม ได้ตอบกลับว่า ช่วงเวลาดังกล่าวได้สั่งให้เตรียมกำลังและร่างประกาศสถานการณ์ฉุกเฉินไว้หากไม่สามารถควบคุมสถานการณ์ได้ ทั้งนี้สำนักงานตำรวจแห่งชาติ ยังสามารถควบคุมสถานการณ์ได้ ตามขั้นตอน
ส่วนเสียงวิพากษ์วิจารณ์เรื่องมาตรการรักษาความปลอดภัยคลังอาวุธของกองทัพ พล.อ.อภิรัชต์ คงสมพงษ์ ตอบข้อซักถามนี้กับสื่อมวลชนว่า กองทัพมีมาตรการดูแลรักษาความปลอดภัยและป้องกันคลังอาวุธกระสุนมานานแล้ว ทั้งการติดตั้งกล้องวงจรปิด ยามรักษาการณ์ บางหน่วยมีสุนัขร่วมด้วย แต่ในเหตุการณ์นี้ยอมรับว่า มีหน่วยงานที่หละหลวม อย่างไรก็ดี ผู้ก่อเหตุปฏิบัติราชการในหน่วยงานนั้น มีความเชี่ยวชาญช่ำชองทั้งการใช้อาวุธ และรู้จักพื้นที่เป็นอย่างดี ทั้งนี้จะเพิ่มมาตรการให้รอบคอบรัดกุมยิ่งขึ้น
ผลที่ตามมา > การตรวจสอบธุรกิจในค่ายทหาร

ข้อมูลจากการสอบสวนของตำรวจ สันนิษฐานว่าเหตุรุนแรงครั้งนี้มีที่มาจากข้อพิพาทเกี่ยวกับเรื่องเงินและการซื้อขายบ้านที่ผู้ก่อเหตุซื้อจากนางอนงค์ รวมถึงคำยืนยันจากพลเอกอภิรัชต์ คงสมพงษ์ ที่ระบุว่าทหารผู้ก่อเหตุ "ไม่ได้รับความเป็นธรรมจากผู้บังคับบัญชาและเครือญาติ" จึงเป็นเหตุนำไปสู่การหาความจริงเกี่ยวกับธุรกิจของนางอนงค์ พบว่ามีการทำเป็นขบวนการ คือ เจ้าของโครงการบ้านจัดสรรที่เป็นเครือญาติของนายทหารนำโครงการมาเสนอขายให้ทหารชั้นผู้น้อยในราคาถูก จากนั้นจัดหาเจ้าหน้าที่มาดูแลด้านการอนุมัติเงินกู้ของกรมสวัสดิการทหารบกมาประเมินราคาบ้านให้สูงกว่าความเป็นจริงเพื่อขออนุมัติเงินกู้ในวงเงินที่สูง ๆ โดยผู้บังคับบัญชาเซ็นหนังสือรับรองเพื่อให้อนุมัติเงินได้ง่ายขึ้น แต่ทางกองทัพบกออกมา ปฏิเสธว่าไม่เป็นความจริง ไม่มีขบวนการเงินทอน กองทัพและกรมสวัสดิการทหารบกไม่ได้ประโยชน์จากเงินส่วนต่างในการกู้เงิน และเชื่อว่าความขัดแย้งนี้เป็นเรื่องของตัวบุคคล อย่างไรก็ตาม ต่อมาทางกองทัพบกสั่งตรวจสอบโครงการสวัสดิการทหารและธุรกิจในค่ายทหารทั้งหมด
จากการตรวจสอบในปี 2565 พบว่ากองทัพบกได้โอนกิจการบางส่วนให้เอกชนเข้าดำเนินการแล้ว แต่ปัญหานายทหารเกษียณยังพักอยู่ในบ้านพักหลวงนั้น พบว่ากองทัพบกยังคงปฏิเสธให้ข้อมูลอย่างต่อเนื่อง
ปฏิกิริยา

สถานเอกอัครราชทูตสหรัฐอเมริกาประจำประเทศไทย ออกแถลงการณ์ผ่านเพจเฟซบุ๊ก U.S. Embassy Bangkok ต่อเหตุการณ์จ่าสิบเอกจักรพันธ์ ถมมา สังกัดกองพันสรรพาวุธกระสุนที่ 22 กองบัญชาการช่วยรบที่ 2 ใช้อาวุธปืนไล่ทำร้ายเจ้าหน้าที่และประชาชนในที่สาธารณะในจังหวัดนครราชสีมา เป็นเหตุให้มีผู้เสียชีวิตและบาดเจ็บจำนวนมากนั้นว่า สถานเอกอัครราชทูตสหรัฐอเมริกาประจำประเทศไทยจะยืนหยัดเคียงข้างประชาชนไทยเสมอ เรารู้สึกสะเทือนใจอย่างยิ่งต่อเหตุการณ์โศกนาฏกรรมที่เกิดขึ้นในจังหวัดนครราชสีมา และขอแสดงความเสียใจอย่างสุดซึ้งต่อผู้ที่ได้รับผลกระทบ รวมทั้งเพื่อนและครอบครัวของพวกเขา
สถานเอกอัครราชทูตออสเตรเลียประจำประเทศไทย โพสต์ข้อความว่า สถานเอกอัครราชทูตออสเตรเลียประจำประเทศไทย ขอแสดงความเสียใจอย่างสุดซึ้งต่อผู้เสียชีวิตและครอบครัวของผู้เสียชีวิตจากเหตุการณ์สะเทือนขวัญที่เกิดขึ้นในจังหวัดนครราชสีมา และหวังว่าผู้ที่ได้รับบาดเจ็บจะฟื้นตัวโดยเร็ว ออสเตรเลียยืนหยัดเคียงข้างประชาชนชาวไทย ในช่วงเวลาที่ยากลำบากนี้
สถานเอกอัครราชทูตสาธารณรัฐอิสลามแห่งอิหร่านในกรุงเทพฯ โพสต์ภาพธงชาติไทยและธงชาติอิหร่าน ระบุว่า "แสดงความเสียใจ จากประชาชนชาวอิหร่านถึงคนไทย" พร้อมแฮชแท็ก #Korat
คณะผู้แทนสหภาพยุโรปประจำประเทศไทย ได้โพสต์ข้อความว่า สำนักงานคณะผู้แทนสหภาพยุโรปประจำประเทศไทยขอแสดงความเสียใจอย่างสุดซึ้งกับครอบครัวของผู้เสียชีวิตจากเหตุการณ์สะเทือนขวัญที่ จ.นครราชสีมา ในวันที่ 8 ก.พ.2563 และขออวยพรให้ผู้ได้รับบาดเจ็บทุกคนสามารถฟื้นจากอาการบาดเจ็บในเร็ววัน พร้อมกันนี้ ขอส่งกำลังใจมายังกัลยาณมิตรชาวไทยทุกคน และขอยืนหยัดร่วมกับท่านในช่วงเวลาแห่งความยากลำบากนี้
ดูเพิ่ม

รายชื่อการสังหารหมู่ในประเทศไทย
การสังหารหมู่ที่จังหวัดหนองบัวลำภู พ.ศ. 2565
เหตุฆาตกรรมพิชัย ไชยสงครามและณัฐพล ชุมวรฐายี เหตุการณ์ที่สื่อถูกวิพากษ์วิจารณ์ด้านการทำงานของสื่อด้วยสาเหตุเดียวกัน
แดร์บีเดลลามาดอนนีนา

| --- | --- |

ชื่ออื่น: แดร์บีดีมีลาโน, ดาร์บีมิลาน
ที่ตั้ง: มิลาน อิตาลี
ทีม: อินแตร์นาซีโอนาเล มิลาน
พบกันครั้งแรก: มิลาน 3–2 อินแตร์นาซีโอนาเล กัมปีโอนาโตเฟเดราเลดีปรีมากาเตโกรีอา (10 มกราคม ค.ศ. 1909)
พบกันครั้งล่าสุด: อินแตร์นาซีโอนาเล 4–2 มิลาน เซเรียอา (9 กุมภาพันธ์ ค.ศ. 2020)
สนาม: ซานซีโร
สถิติ
การพบกันทั้งหมด: นัดทางการ: 225 นัด นัดไม่ทางการ: 71 นัด รวม: 296 นัด
ชนะสูงสุด: นัดทางการ: อินแตร์นาซีโอนาเล (82 นัด) นัดไม่ทางการ: มิลาน (36 นัด) รวม: มิลาน (112 นัด)
ทำคะแนนสูงสุด: อันดรีย์ แชวแชนกอ (14 ประตู)
ชัยชนะครั้งใหญ่: อินแตร์นาซีโอนาเล 0–6 มิลาน เซเรียอา (11 พฤษภาคม ค.ศ. 2001)
แดร์บีเดลลามาดอนนีนา (อิตาลี: derby della Madonnina) เป็นชื่อเรียกการแข่งขันฟุตบอลระหว่างเอซี มิลาน กับสโมสรฟุตบอลอินแตร์นาซีโอนาเลมีลาโน ทั้งสองสโมสรตั้งอยู่ในเมืองมิลาน ประเทศอิตาลี
แหล่งข้อมูลอื่น

All about AC Milan and Inter Milan
Inter's archive about the Milan derby เก็บถาวร 2012-07-19 ที่ archive.today
Milan derby: chronology and statistics
STORIA DEL DERBY DELLA "MADONNINA" เก็บถาวร 2014-04-15 ที่ เวย์แบ็กแมชชีน
| ด ค กฟุตบอลดาร์บีของอิตาลี |
| --- | --- |
 Appennino  Bergamo  Capitale  Due Sicilie  Emilia  Enza  Fiorentina–Juventus  Isole  Italia  Juventus–Milan  Juventus–Napoli  Lanterna  Madonnina  Mole  Scala  Sicilia  Sole  Stretto
แด็นนิส ปราต

| 0 | 1 | 2 | 3 |
| --- | --- | --- | --- |
 ปราต ขณะลงเล่นให้กับอันเดอร์เลคต์ในปี ค.ศ.2016
ข้อมูลส่วนตัว
ชื่อเต็ม:  แด็นนิส ปราต
วันเกิด:   (1994-05-14) 14 พฤษภาคม ค.ศ. 1994 (30 ปี)
สถานที่เกิด:  เลอเฟิน เบลเยียม
ส่วนสูง:  1.81 เมตร (5 ฟุต 11 นิ้ว)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:  โตรีโน (ยืมตัวมาจากเลสเตอร์ซิตี)
หมายเลข:  26
สโมสรเยาวชน
1999–2000:  เอสเยเฟ โมตบรุก
2000–2002:  สตาเดอเลอเฟิน
2002–2010:  แค็งก์
2010–2011:  อันเดอร์เลคต์
สโมสรอาชีพ*
| ปี |  ทีม |  ลงเล่น |  (ประตู) |
| 2011–2016 |  อันเดอร์เลคต์ |  139 |  (20) |
| 2016–2019 |  ซัมป์โดเรีย |  98 |  (4) |
| 2019– |  เลสเตอร์ซิตี |  42 |  (0) |
| 2021– |  โตรีโน |  0 |   |
ทีมชาติ‡
| 2009 |  เบลเยียม อายุไม่เกิน 15 ปี |  3 |  (0) |
| 2009–2010 |  เบลเยียม อายุไม่เกิน 16 ปี |  10 |  (1) |
| 2010–2011 |  เบลเยียม อายุไม่เกิน 17 ปี |  11 |  (2) |
| 2011 |  เบลเยียม อายุไม่เกิน 18 ปี |  2 |  (0) |
| 2012 |  เบลเยียม อายุไม่เกิน 19 ปี |  7 |  (2) |
| 2012–2014 |  เบลเยียม อายุไม่เกิน 21 ปี |  17 |  (2) |
| 2014– |  เบลเยียม |  13 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:40, 1 กันยายน ค.ศ. 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:32, 1 กันยายน ค.ศ. 2021 (UTC)
แด็นนิส ปราต (ดัตช์: Dennis Praet; เกิด 14 พฤษภาคม ค.ศ. 1994) เป็นนักฟุตบอลชาวเบลเยียม ปัจจุบันเล่นในตำแหน่งกองกลางตัวรุกให้กับโตรีโน ในเซเรียอา จากการยืมตัวมาจากเลสเตอร์ซิตี และทีมชาติเบลเยียม
แหล่งข้อมูลอื่น

โปรไฟล์ผู้เล่น เก็บถาวร 2013-10-28 ที่ เวย์แบ็กแมชชีน ที่ซ็อกเกอร์เวย์
สถิคิกับทีมชาติเบลเยียม ที่เว็บไซต์ราชสมาคมฟุตบอลเบลเยียม